0078.xml
ویسٹ انڈیز کرکٹ بورڈ کا فیصلہ،سنیل نارائن بھارت کے خلاف مکمل سیریز سے باہر ہو گئے
کنگسٹن ۔ 4 اکتوبر (اے پی پی) ویسٹ انڈیز کرکٹ بورڈ نے فیصلہ کیا ہے کہ مایہ ناز آف سپنر سنیل نارائن دورہ بھارت کے دوران ٹیم کی نمائندگی نہیں کریں گے۔ نارائن کے دورے سے باہر ہونے کا مطلب ہے کہ سیریز کے دوران کالی آندھی کی ٹیم کو اسپیشلسٹ سپنر کی خدمات حاصل نہیں ہوں گی۔ ویسٹ انڈیز کرکٹ بورڈ کے ترجمان نے اس بات کی تصدیق کرتے ہوئے کہا ہے کہ مشکوک باؤلنگ ایکشن کی وجہ سے چیمپئنز لیگ فائنل میں نارائن پر باؤلنگ کرنے پر پابندی عائد کی گئی تھی جس کی وجہ سے انہیں بھارت سے واپس وطن بلا لیا گیا ہے تاکہ وہ انٹرنیشنل سطح پر اپنے ایکشن کو دوبارہ درست ثابت کر کے کرکٹ کے میدانوں میں جاندار واپسی کریں۔ ویسٹ انڈین ٹیم دورہ بھارت کے دوران میزبان ٹیم کے خلاف پانچ ون ڈے، ایک ٹی ٹونٹی اور تین ٹیسٹ میچوں کی سیریز کھیلے گی۔
APP
04.10.14
0078p.xml
ویسٹ انڈیز نے سنیل نارائن کو بھارت کے خلاف نہ کھلانے کا فیصلہ کر لیا
پورٹ آف اسپین (سپورٹس ڈیسک) ویسٹ انڈیز نے اپنے مسٹری بولر سنیل نارائن کو آئی سی سی پابندی کی زد میں آنے سے بچنے کیلیے بھارت کیخلاف نہ کھلانے کا فیصلہ کر لیا ،چیمپئنز لیگ میں 2 مرتبہ بولنگ ایکشن کی رپورٹ کے بعد ان پر پابندی عائد کر دی گئی تھی تاہم اس کا اطلاق انٹرنیشنل کرکٹ پر نہیں ہوتا۔ ویسٹ انڈین بورڈ نے اپنے اعلامیہ میں کہا کہ سنیل نارائن کو وطن واپس بلا لیا گیا تاکہ وہ اپنے ایکشن پر کام کریں اور پھر کرکٹ میں واپس آئیں۔دوسری جانب چیف سیلیکٹرکلائیولا ئیڈ نے کہا کہ جس انداز میں چیمپئنز لیگ میں ہمارے بہترین بور کے ایکشن پر انگلی اٹھائی گئی وہ کسی بھی صورت مناسب نہیں ہے ۔دریں اثنا سلیکٹر نے سنیل نارائن کی جگہ سلیمان بین کو اسکواڈ میں شامل کر لیا ہے۔
express
05.10.14